### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. september 2023 har vedtaget Magistratens indstilling i overensstemmelse med erklæring fra Teknisk Udvalg af 11. september 2023.

Enhedslisten de Rød-Grønnes byrådsgruppe og Bo Andresen kunne ikke tiltræde indstillingen.

Radikale Venstres og Danmarksdemokraternes byrådsgrupper og Tage Thygesen kunne tiltræde indstillingen med forbehold.

###

Endelig vedtagelse af forslag til Lokalplan nr. 1187, boligområde ved [adresse] i Trige, og Tillæg nr. 142 til Kommuneplan 2017.

### Resume

Lokalplanen er beliggende i det nordlige Trige og omfatter et 4,4 ha stort areal, der med lokalplanen overføres til byzone. Planen er udarbejdet på baggrund af ønske fra kommunal grundejer.

Formålet med lokalplanen er at skabe et nyt grønt boligområde med åben-lav bebyggelse, og et lille erhvervsområde i miljøklasse 2, der tilsammen kan danne en grøn overgang mellem [adresse] og det åbne land. Formålet er desuden, at dette sker under hensyntagen til grundvandsdannelsen i området.

Lokalplanforslaget er i overensstemmelse med kommuneplanens mål, men ikke med de konkrete rammer. Det ledsages derfor af et kommuneplantillæg, som justerer områdeafgrænsningen mellem rammerne 360121BO og 360122ER, så arealerne er bedre disponeret til hhv. bolig og erhverv.

Planforslagene har været offentligt fremlagt fra 2. marts til 27. april 2023, og der er indkom i 2 høringssvar.

### Beslutningspunkter

Det indstilles, at:

forslag til Lokalplan nr. 1187 vedtages endeligt, med de ændringer som fremgår af indstillingens afsnit 5.6

forslag til Tillæg nr. 142 til Kommuneplan 2017 vedtages endeligt.

indsigelser besvares, som det fremgår af indstillingens afsnit 5.5.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 12-06-2023

Tejs Møller:

Fremsendes til [adresse] med bemærkning, at Magistraten i mødet den 12. juni 2023 anbefaler, at byrådet tiltræder Magistratsafdelingen for Teknik og Miljøs indstilling af 5. juni 2023.

Bo Andresen tog forbehold vedrørende grundvandsbeskyttelse i området.

Tage Thygesen tog forbehold vedrørende bl.a. placering af miljøklassifikation 2-virksomheder.

Udvalg: [adresse]

Dato: 21-06-2023

Tejs Møller:

Fremsendes til Teknisk Udvalg til behandling i henhold til beslutning i byrådets møde den 21. juni 2023.

Udvalg: Teknisk Udvalg

Dato: 11-09-2023

Tejs Møller: 4

Johnny Laursen, Karina Nilsson og Pia Poulsen kunne tiltræde indstillingen i overensstemmelse med Magistratens anbefaling.

Aage Klausen kunne tiltræde indstillingen med anbefaling om, at forvaltningen undersøger muligheden for at kunne indgå frivillige aftaler om sprøjteforbud i den konkrete lokalplan.

Steve Paulsen kunne tiltræde indstillingen med anbefaling om, at forvaltningen kigger på muligheden for at indføre sprøjteforbud i lokalplanen.

Ingrid Poulsen og Ronny Carlsen tog forbehold.